Publication: Magyar Közlöny
Issue: MK-1999-47 (Year: 1999, Number: 47)
Era: 1990-2004
Section: közhasznú szervezetekről szóló 1997. évi CLVI. törvény
Paragraph Index: 208

10. Záró rendelkezések A Közalapítvány a bírósági nyilvántartásba vétellel jön létre. Az alapító Magyar Köztársaság Kormánya nevében és felhatalmazása alapján a művelődési és közoktatási miniszter jár el. A Közalapítvány működéséről évente beszámol az alapítónak. A Közalapítvány az általa kezelt programok pályázati felhívásait saját kiadványai mellett a Pályázati Figyelőben teszi közzé. A Közalapítvány működésének, gazdálkodásának legfontosabb adatait a mellékletében, a Hivatalos Értesítőben teszi közzé. A Közalapítvány tevékenységének és gazdálkodásának legfontosabb adatait országos sajtó útján is nyilvánosságra hozza. A Közalapítvány működésére a jelen Alapító Okiratban nem szabályozott kérdések tekintetében a Polgári Törvénykönyv és a mindenkori hatályos jogszabályok rendelkezéseit kell alkalmazni. Az Esélyt a Tanulásra Közalapítvány Alapító Okirata (a módosított szövegrészekkel egységes szerkezetben)* A Magyar Köztársaság Kormánya (a továbbiakban: Alapító) a jelen Alapító Okirattal a Polgári Törvénykönyvről szóló

Source: https://magyarkozlony.hu/hivatalos-lapok/763cfb17331e5da1ef5339d0d89c7c70eaf5d805/dokumentumok/176be3983e6dcbb5d5086a1c4d2106210a533d73/letoltes